S-25/2018

Mál þetta, sem dómtekið var 14. febrúar sl., er höfðað með ákæru útgefinni af héraðssaksóknara 2. janúar 2018 á hendur D-kk-þgf Þ-kk-þgf, Brávallagötu 46, Reykjavík, fyrir sérstaklega hættulega líkamsárás og tilraun til ráns, með því að hafa, miðvikudaginn 24. ágúst 2016, að … í Reykjavík, veist að A, en ákærði kom aftan að henni, greip um höfuð hennar og setti nærbuxur fyrir vit hennar, þá lagði ákærði hana í gólfið, lagðist þar ofan á hana, ógnaði henni með hníf sem hann otaði að andliti hennar og lagði að hálsi hennar auk þess sem hann hótaði henni lífláti ef hún legði ekki fjármuni inn á reikning hans …. en A brást við atlögunni með því að berjast um og grípa um hnífsblaðið á hnífnum sem ákærði ógnaði henni með. Af þessu öllu hlaut A grunnt skrapsár skáhallt á bringu og skurði á lófum og fingrum beggja handa, þar á meðal djúpan skurð á litlafingri vinstri handar þar sem báðar beygjusinar fingursins fóru í sundur með varanlegum afleiðingum á hreyfigetu í fingrinum.

Er þetta talið varða við 2. mgr. 218. gr. og 252. gr. sbr. 20. gr. almennra hegningarlaga nr. 19/1940.

Er þess krafist að ákærði verði dæmdur til refsingar og greiðslu alls sakarkostnaðar.

Af hálfu brotaþola er þess krafist að ákærða verði gert að greiða henni skaða- og miskabætur samtals að fjárhæð 2.998.112 krónur með vöxtum skv. 8. gr. vaxtalaga nr. 38/2001 frá 24. ágúst 2016, en síðan dráttarvöxtum skv. 9. gr., sbr. 1. mgr. 6. gr. vaxtalaga frá þeim degi er mánuður er liðinn frá þeim degi er honum er sannarlega kynnt krafan til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1989. Sakaferill ákærða hefur ekki áhrif á refsiákvörðun. Við ákvörðun refsingar er til þess að líta að ákærði hefur verið sakfelldur fyrir alvarlega líkamsárás og tilraun til ráns. Voru afleiðingar árásarinnar töluvert miklar fyrir brotaþola. Til hins er að líta að ákærði hefur greiðlega játað sök og viðurkennt bótaskyldu. Með hliðsjón af þessu er refsing ákærða ákveðin fangelsi í 8 mánuði. Með hliðsjón af alvarleika háttseminnar er einungis unnt að skilorðsbinda hluta refsingarinnar svo sem nánar greinir dómsorði.

Af hálfu brotaþola er krafist skaðabóta að fjárhæð 2.998.112 krónur, auk vaxta. Er krafan sundurliðuð þannig að krafist er miskabóta að fjárhæð 2.500.000 krónur, bóta fyrir útlagðan sjúkrakostnað að fjárhæð 103.112 krónur og 395.000 króna vegna tímabundins atvinnutjóns. Í málinu liggur m.a. fyrir vottorð sérfræðings í handarskurðlækningum. Fram kemur í niðurstöðu að brotaþoli hafi hlotið marga skurði á fingrum og þá einkum vinstri hendi. Megináverki hafi verið á vinstri litlafingur þar sem báðar beygjusinar voru í sundur. Til standi að bæta hreyfigetu og styrk með aðgerð. Með hliðsjón af þessu, skýrslu sálfræðings um meðferðarvinnu á brotaþola, atvikum málsins og gögnum þess að öðru leyti má slá föstu að brotaþoli hafi orðið fyrir töluverðu miskatjóni vegna ólögmætrar og saknæmrar háttsemi ákærða. Verða miskabætur ákveðnar 1.000.000 krónur. Reikningar liggja að baki kröfulið um útlagðan kostnað og verður sá liður tekinn til greina. Þá liggja fyrir gögn um óvinnufærni brotaþola og launaviðmið. Verður sá liður einnig tekinn til greina. Samkvæmt þessu greiði ákærði brotaþola 1.498.112 krónur í skaðabætur, ásamt vöxtum sem dómsorði greinir.

Ákærði greiði sakarkostnað samkvæmt yfirliti, málsvarnarlaun skipaðs verjanda síns og þóknun réttargæslumanns brotaþola, sem nánar greinir í dómsorði. Við ákvörðun málsvarnarlauna og þóknunar réttargæslumanns hefur verið tekið tillit til virðisaukaskatts.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, D-kk-nf Þ-kk-nf, sæti fangelsi í 8 mánuði. Fresta skal fullnustu 5 mánaða refsingarinnar og falli sá hluti hennar niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði A 1.498.112 krónur í skaðabætur, ásamt vöxtum samkvæmt 8. gr. laga nr. 38/2001 um vexti og verðtryggingu, af 1.000.000 króna frá 24. ágúst 2016 til 5. október 2016, en af 1.498.112 krónum frá þeim degi til 14. mars 2018, en með vöxtum samkvæmt 1. mgr. 6. gr. laganna af fjárhæðinni frá þeim degi til greiðsludags.

Ákærði greiði 1.635.292 krónur í sakarkostnað, þar með talið málsvarnarlaun skipaðs verjanda síns, P-kk-ef K-kk-ef lögmanns 632.400 krónur og þóknun réttargæslumanns brotaþola, A-kk-ef Þ-kk-ef G-kk-ef lögmanns, 337.280 krónur.

S-kk-nf S-kk-nf.